Dagestanin iskut 2024

Dagestanin iskut 2024 olivat Derbentin ja Mahatškalan kaupungeissa Venäjän Dagestanissa 23. kesäkuuta 2024 tehtyjä terroristisia hyökkäyksiä. Iskuissa kuoli yhteensä vähintään kaksikymmentä henkilöä, joista suurin osa oli poliiseja. Väkivaltaisuuksia ja tuhopolttoja tehtiin myös uskonnollisissa rakennuksissa. Vähintään viisi hyökkääjää surmattiin iskujen jälkeen.Henri Astier, Laura Gozzi, Twenty dead in attacks on churches and synagogue in southern Russia BBC 24.6.2024, viitattu 25.6.2024 == Tapahtumat == Aseistautuneet miehet hyökkäsivät illalla 23. kesäkuuta 2024 Derbentissä ortodoksikirkkoon ja kaupungin synagogaan. Iskut tehtiin Venäjän ortodoksikirkon viettäessä Pyhän Kolminaisuuden päivää. 66-vuotiaalta pappi Nikolai Kotelnikovilta viillettiin kurkku auki ennen kirkon sytyttämistä tuleen. Myös Derbentin synagoga poltettiin.Russian region of Dagestan holds a day of mourning after attacks kill 19 people NPR 24.6.2024, viitattu 25.6.2024 Venäjän poliisivoimien mukaan kaksi hyökkääjää siirtyi läheiseen rakennukseen, jossa heidät surmattiin. Pian Derbentin iskujen jälkeen militantit ampuivat kohti poliisia Mahatškalassa. Myös siellä hyökättiin ortodoksikirkkoon ja synagogaan ennen kuin erikoisjoukot surmasivat hyökkääjät. Vähintään kaksikymmentä ihmistä kuoli ja vähintään 46 henkilöä joutui sairaalahoitoon hyökkäysten seurauksena. Sergokalassa haavoittui poliisi muutama tunti iskujen jälkeen poliisiautoon kohdistetun hyökkäyksen seurauksena. Dagestanin iskujen tekijöiden joukossa olivat Venäjän mukaan Sergokalan piirin johtaja Magomed Omarovin kaksi poikaa ja sisaruksenpoika. Omarov vietiin kuulusteltavaksi ja erotettiin Yhtenäinen Venäjä -puolueesta. == Reaktiot == Isis-K eli Afganistanin Isis-haara ei ottanut iskuista suoraan vastuuta, mutta ylisti iskun tehneitä "veljiään". Institute for the Study of War piti todennäköisenä syyllisenä Vilajat Kavkazia, joka on Isisin Pohjois-Kaukasiassa aktiivinen haara. Dagestanin johtaja Sergei Melikov syytti islamistisia nukkuvia soluja, joita hänen mukaansa ohjattiin ulkomailta. Hän yritti kytkeä iskut Ukrainan sotaan. Telegramissa Melikov väitti Ukrainan osallistuneen iskuun. Myös poliitikko Leonid Slutski väitti, että Dagestanin iskujen täytyisi liittyä ohjusiskuun, jossa samana päivänä sai surmansa neljä ihmistä Sevastopolissa. Komsomolskaja Pravda väitti iskun olevan "kollektiivisen lännen" yritys avata "toinen rintama Venäjää vastaan". Tällaiset näkemykset saivat osakseen kritiikkiä jopa Venäjän sisällä. Dmitri Rogozin viittasi terrori-iskuun uskonnolliseen suvaitsemattomuuteen liittyvänä ja piti Ukrainan sekä Naton syyttämistä kaikista terrori-iskuista ongelmiin johtavana. Venäjä oli esittänyt vastaavia syytöksiä maaliskuun 2024 Moskovan terrori-iskun yhteydessä.Steve Rosenberg, Russia pins Dagestan attack on Ukraine, ignoring religious tensions BBC 24.6.2024, viitattu 25.6.2024 Dagestaniin julistettiin iskujen jälkeen kolmen päivän suruaika. Dmitri Peskov välitti Vladimir Putinin surunvalittelut Dagestanin iskujen uhrien omaisille. Venäläiset uutistoimistot ilmoittivat aamulla 24. kesäkuuta 2024 hyökkäyksiä seuranneen terrorisminvastaisen operaation tulleen saatetuksi päätökseen. Iskujen jälkeen Ramzan Kadyrov vaati myös militanteiksi islamisteiksi epäiltyjen henkilöiden sukulaisten tappamista.Kadyrov Urges Killing Relatives of Gunmen Behind Dagestan Attacks The Moscow Times 26.6.2024, viitattu 30.6.2024 3\. heinäkuuta 2024 Dagestaniin asetettiin tilapäinen niqabkielto.Islamic authorities in Russia's Dagestan ban full-face veil after attacks Reuters 3.7.2024, viitattu 4.7.2024 Putin ilmoitti Talibanin olevan Venäjän liittolainen taistelussa terrorismia vastaan, vaikka Taliban on Venäjällä kielletty terroristijärjestönä.Putinin mukaan Taliban on Venäjän liittolainen terrorismin vastaisessa taistelussa Yle 4.7.2024, viitattu 4.7.2024 == Tausta == 2000-luvun alussa militanttien iskut Dagestanissa olivat tavallisia. Isis- terroristijärjestön noustua Lähi-idässä monet dagestanilaiset liittyivät sen joukkoihin Syyriassa ja Irakissa. Dagestan oli välillä suhteellisen rauhallinen, mutta esimerkiksi lokakuussa 2023 alueella puhkesi satojen miesten käynnistämiä juutalaisvastaisia mellakoita. == Lähteet == Luokka:Vuoden 2024 terrori-iskut Luokka:Terrori-iskut Venäjällä Luokka:Dagestan